***Stillingsannonce***

Et fantastisk og sjældent udbudt frivilligt job er blevet ledigt, så skynd dig at slå til. Og læs endelig videre.

Vore 2 kompetente medlemmer i golfudvalget har valgt at søge nye udfordringer, og derfor har du nu den enestående chance for at komme i spil til dette attraktive tilbud om en plads i golfudvalget.

Vi forventer, at du har lyst til at indgå i et samarbejde dels med et andet udvalgsmedlem og dels med vore foreninger. Arbejdsopgaven er primært at planlægge og afvikle det årlige Forbundsmesterskab i golf hvert år i juni måned. Dette sker i samarbejde med en forening et sted i Danmark.

Til gengæld for din arbejdsindsats kommer du til at indgå i et fællesskab med hyggeligt socialt samvær, masser af sjov, grin og glæde og ikke mindst kamp til "hole in one."

***Slå til nu! Du vil ikke fortryde*.**

Hvis du har spørgsmål, og/eller hvis du er interesseret i dette enestående tilbud om at blive en del af golfudvalget, skal du bare kontakte Birthe på telefon 49408626 eller på mail: almind46@gmail.com Forretningsudvalget ser frem til og glæder os til din henvendelse.